**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |
|  |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. un 43. punkts.2. Covid-19 infekcijas izplatības seku pārvarēšanas likuma 24. un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2020. gada 12. martā, ņemot vērā Pasaules Veselības organizācijas 2020. gada 11. marta paziņojumu, ka koronovīrusa izraisītās slimības Covid-19 izplatība ir sasniegusi pandēmijas apmērus, lai noteiktu epidemioloģiskās drošības un citus pasākumus un ierobežotu Covid-19 izplatību Latvijā, ar rīkojumu Nr. 103 "Par ārkārtējās situācijas izsludināšanu" (turpmāk – rīkojums Nr. 103) izsludināja visā valsts teritorijā ārkārtējo situāciju no lēmuma pieņemšanas brīža un tā turpinājās līdz šā gada 9. jūnijam. Rīkojums Nr. 103 noteica virkni ierobežojumu, kā arī to, ka ārkārtējās situācijas laikā valsts un pašvaldību iestādēm iespēju robežās klātienes pakalpojumu sniegšana jānodrošina attālināti. Minētais nosacījums bija pietiekami liels izaicinājums, lai nodrošinātu kvalitatīvu probācijas klientu uzraudzību un citu kriminālsodu izpildi, vienlaikus saglabājot darba kvalitāti ar personām, kuru bīstamību nosaka viņu izdarītie noziedzīgie nodarījumi.Ar Ministru kabineta 2020. gada 6. novembra rīkojumu Nr. 655 "Par ārkārtējās situācijas izsludināšanu" atkārtoti visā valsts teritorijā ir noteikta ārkārtējā situācija, un arī šajā rīkojumā darba devējam ir noteikts pienākums nodrošināt darbiniekiem attālinātā darba iespējas, ja darba specifika to pieļauj un darbiniekam ir iespējas mājās pilnvērtīgi veikt darba pienākumus.Valsts probācijas dienests (turpmāk – VPD) ir tieslietu ministra pārraudzībā esoša tiešās pārvaldes iestāde, kas:1) izpilda 70 % no visiem ik gadu Latvijā piemērojamajiem sodiem, ko krimināllietās piespriež tiesas vai nosaka prokurori – īsteno piespiedu darba izpildi, veic nosacīti notiesāto uzraudzību un veic pirmstermiņa no soda izciešanas atbrīvoto uzraudzību, t.sk. elektronisko uzraudzību;2) regulāri dodas pienākumus pildīt arī ieslodzījuma vietās – vada sociālās uzvedības korekcijas programmas, kā arī tiekas ar ieslodzītajiem, gatavojot notiesātā izvērtējumu pirms nosacītas pirmstermiņa atbrīvošanas;3) īsteno izlīgumu krimināllietās starp vainīgo un cietušo.Virkni VPD uzdevumu un procedūru ir iespējams veikt tikai klātienē, piemēram, apsekot dzīvesvietu, lai sniegtu tiesai patiesu un pārbaudītu informāciju pirms notiesātā atbrīvošanas no ieslodzījuma vietas, uzstādīt un noņemt elektroniskās uzraudzības iekārtas notiesātā mājās, veikt alkohola koncentrācijas ekspertīzi notiesātajam, kuram piespriesti piespiedu darbi, un citas. Funkciju izpildē VPD nodarbinātais ne vien nonāk situācijās, kad nav iespējams ievērot sociālo distancēšanos, atrodoties slēgtās telpās kopā ar notiesāto, viņa ģimenes locekļiem un citām personām (t.sk. dzīvesvietās, kur ir sociāli nelabvēlīgi apstākļi), bet arī nonāk saskarsmē ar šo personu bioloģisko materiālu – siekalām, sviedriem, asinīm, u.c. (piem., veicot alkohola ekspertīzes ar alkometru, pievienojot elektroniskās uzraudzības ierīces notiesātā potītei, u.c.).Uzdevumu izpildes ietvaros VPD nodarbinātie nodrošina psihoemocionālu atbalstu probācijas klientiem (notiesātajiem) un viņu tuviniekiem, konsultē viņus dažāda rakstura sociālo jautājumu risināšanā, un tas bija un joprojām ir īpaši aktuāli daļai Latvijas sabiedrības, kas Covid-19 pandēmijas ierobežojumu dēļ nonākusi finansiālās un sociāla rakstura grūtībās. VPD darbinieki nodrošina nepieciešamos kontroles pasākumus gan tieši saistītus ar VPD funkciju izpildi (ierobežojumu noteikšana probācijas klientiem), gan arī saistītus ar epidemioloģisko risku ierobežošanu (piem., regulāra probācijas klientu izglītošana par valstī ieviestajiem ierobežojumiem un to ievērošanas nepieciešamību, pienākumu noteikšana noteiktām klientu grupām atrasties noteiktās stundās dzīvesvietās, u.c.).Lielākā daļa VPD darbinieku jau ikdienā strādā paaugstināta riska apstākļos (fiziski un emocionāli uzbrukumi, fiziskās izrēķināšanās draudi, suņu uzbrukumi, sadursmes ar meža dzīvniekiem, vadot automašīnu, t.sk. diennakts tumšajā laikā un naktī, VPD vai nodarbināto personīgās mantas zādzība vai bojāšana, inficēšanās riski – HIV, hepatīts B, hepatīts C, citas infekcijas slimības apstākļos, kā arī probācijas darbs normatīvajos aktos ir atzīts par darbu ar īpašu risku) un Covid-19 pandēmijas izraisītie ārkārtas apstākļi un ar tiem saistītie ierobežojumi šo risku tikai palielina.Ņemot vērā nemitīgi mainīgo informāciju, īpaši pavasarī, nebija iespējama vienotu scenāriju īstenošana ar tradicionāliem risinājumiem (vadlīnijas, iekšējie un ārējie normatīvie akti un instrukcijas). Lai mazinātu riskus sabiedrības drošībai no probācijas klientu puses, kas stresa situācijās palielinās, VPD funkciju izpildē tika iesaistīti centrālā aparāta un reģionu vadības nodarbinātie, kas koordinēja un sniedza padomus probācijas speciālistiem visā Latvijā katrā sarežģītajā situācijā, atbalsta jomā nodrošināja nepieciešamo aizsardzības līdzekļu sagādi un telpu drošības pilnveidojumus, pārplānoja sanitārās drošības standartus un praksi, ierobežota budžeta un pieejamības apstākļos veica informācijas un komunikācijas infrastruktūras pilnveidojumus un attālinātai saziņai nepieciešamo rīku nodrošināšanu, nodrošināja regulāru un kvalitatīvu informācijas apriti iestādē, nodrošināja mācību procesa nepārtrauktību un personāla atlasi, darbu veica paaugstinātas intensitātes apstākļos. VPD funkciju izpildes nodrošināšana bija un joprojām ir liels izaicinājums, ņemot vērā probācijas klientu noziedzīgās uzvedības riskus, personāla resursa nepietiekamību, faktu, ka jaunus speciālistus darbam sagatavo (apmāca) tikai pati iestāde, individuālās aizsardzības līdzekļu un dezinfekcijas līdzekļu pieejamības grūtības pavasarī, kā arī aizvien mainīgo informāciju par Covid-19 izplatības niansēm.Neraugoties uz darba apstākļu sarežģītību un riska faktoriem Covid-19 izplatības apstākļos, VPD darbinieki turpina veikt savus pienākumus, nodrošinot sabiedrībā izciešamo sodu kvalitatīvu izpildi un koordināciju un sekmējot sabiedrības drošību un noziedzības novēršanu valstī.VPD ir pienākums nodrošināt darbiniekiem tādu darba vidi un apstākļus, lai maksimāli veicinātu darbinieku spēju veikt savus tiešos pienākumus un nepakļautu tos ne inficēšanās, ne "izdegšanas" riskam Covid-19 izplatības apstākļos.Materiālā stimulēšana, piešķirot naudas balvas probācijas speciālistiem signalizētu par valsts izpratni par probācijas darba sarežģītību, celtu probācijas speciālistu motivāciju, kā arī sūtītu skaidru signālu, ka probācijas darbs ir pamanīts un novērtēts. Naudas balvas par godprātīgu un pašaizliedzīgu amata pienākumu izpildi Covid-19 izplatības un tās ierobežošanai nepieciešamo pasākumu īstenošanas laikā plānots piešķirt kopumā 392 nodarbinātajiem, no valsts budžeta programmas "Līdzekļi neparedzētiem gadījumiem" nodrošinot naudas balvu izmaksu 319 nodarbinātajiem, kuri tieši strādā ar probācijas klientiem. Pārējiem VPD nodarbinātajiem, kuri snieguši būtisku ieguldījumu darbības procesu pārplānošanai, koordinēšanai, ieviešanai, apgādei, darbinieku apmācīšanai un konsultēšanai, naudas balvu izmaksa tiks nodrošināta VPD piešķirto līdzekļu ietvaros.Lai atbilstoši Covid-19 infekcijas izplatības seku pārvarēšanas likumā noteiktajai kārtībai nodrošinātu nepieciešamā papildu finansējuma piešķiršanu VPD, ir sagatavots Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, VPD. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VPD nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 393 291 | 0 | 0 | 0 | 0 | 0 |
| 2.1. valsts pamatbudžets, t.sk.: | 0 | 393 291 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 393 291 | 0 | 0 | 0 | 0 | 0 |
| 3.1. valsts pamatbudžets | 0 | - 393 291 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +393 291 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts izdevumu aprēķins pievienots šī sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nepieciešamais papildu finansējums naudas balvu izmaksai 319 nodarbinātajiem un valsts sociālās apdrošināšanas obligāto iemaksu veikšanai valsts budžetā (393 291 *euro*) normatīvajos aktos noteiktajā kārtībā tiks pārdalīts no budžeta resora "74. Gadskārtējā valsts budžeta izpildes procesā pārdalāmais finansējums" programmas 02.00.00 "Līdzekļi neparedzētiem gadījumiem" uz Tieslietu ministrijas pamatbudžeta programmu 99.00.00 "Līdzekļu neparedzētiem gadījumiem izlietojums". Savukārt, finansējums naudas balvu izmaksai 73 nodarbinātajiem (107 522 *euro*) tiks nodrošināts Tieslietu ministrijas budžeta apakšprogrammā 04.03.00 "Probācijas īstenošana" piešķirto līdzekļu ietvaros, ņemot vērā finanšu līdzekļu atlikumu saistībā ar amata vietu periodiskām vakancēm un nodarbināto pārejošu darba nespēju (B lapas). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VPD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē iesaistīto institūciju funkcijas un uzdevumus.Projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs J. Bordāns

Vilks 67036805

ints.vilks@tm.gov.lv